“মদ্যপান করত…”, সঞ্জয় রায়ের ‘চরিত্র’ ফাঁস করলেন তাঁর দিদি

কলকাতা: তিলোত্তমা কাণ্ডে (RG Kar Case) শনিবার রায় (Verdict) দিল শিয়ালদহ আদালত (Sealdah Court) । এদিন দুপুর দু’টোর পর বিচারক ধৃত সিভিক ভলান্টিয়ার সঞ্জয় রায়কে (Sanjay Roy) দোষী সাব্যস্ত করেন। তাঁকে ৬৬ এবং ১০৩(১) ধারায় দোষী সাব্যস্ত করেন বিচারক। ঘটনার ১৬২ দিনের মাথায় এই মামলা রফা করল আদালত। সোমবার এই মামলার সাজা ঘোষণা করা হবে। আদালত জানিয়েছে, যাবজ্জীবন বা ফাঁসির সাজা দেওয়া হবে তাঁকে।

কিন্তু এখনও নির্যাতিতার বাবা-মা মানতে নারাজ যে, সঞ্জয় একাই দোষী। কিন্তু সিবিআই আদালতে যে চার্জশিট (Chargesheet) পেশ করেছে, তাতে সঞ্জয়কেই একমাত্র দোষী বলে উল্লেখ করা হয়েছে। কিন্তু সত্যিই কি সঞ্জয় একা ছিলেন? তার দিদি অন্তত তেমনটা মনে করেন না। সম্প্রতি সংবাদমাধ্যমের সামনে এসে সঞ্জয়ের দিদি সেকথাই বলেছেন।

আরও পড়ুন: আরজি কর কাণ্ডে দোষী সাব্যস্ত সঞ্জয় রায়

সঞ্জয় কি দোষী? এই প্রশ্নের উত্তরে তার দিদি বলেন, “আমি ঠিক জানি না। টিভিতেই সব দেখছি।” তারপরই তিনি বলেন, “২০০৭ সালে আমার বিয়ে হয়। তারপর থেকে বাপেরবাড়ির সঙ্গে তেমন যোগাযোগ ছিল না।” তাঁর ভাই কি এমন নৃশংস কাজ করতে পারে? এর উত্তরে দিদি বলেন, “ভাই মদ্যপান করত। তবে এরকম কাজ করতে পারে কি না, বলতে পারব না।”